
	PRANEŠIMAS SPAUDAI: Pirmosios GPM permokos jau pasiekė ir Kėdainių gyventojus 




2016 m. balandžio 4 d.,Kaunas. Kauno apskrities valstybinė mokesčių inspekcija (toliau – Kauno AVMI) informuoja, kad Kėdainių rajono gyventojams jau pervesta 26 tūkst. Eur Gyventojų pajamų mokesčio permokos. Banko sąskaitas VMI papildė pirmiesiems 2015 m. pajamas deklaravusiems – daugiau nei 250 Kėdainių gyventojams.   
„Galima pasidžiaugti, kad šiemet gyventojai deklaruoja nedelsdami, todėl grąžintų permokų jau sulaukė tie gyventojai, kurie deklaraciją pateikė elektroniniu būdu ir ją užpildė be klaidų, o jų pateikti duomenys sutampa su VMI turimais duomenimis, - primena Kauno AVMI viršininkė Judita Stankienė, pažymėdama, jog nuo šiandien, pavedimus į gyventojų sąskaitas VMI atliks kiekvieną darbo dieną, atsižvelgdama į savivaldybių biudžetų pajamas.
[bookmark: _GoBack]Kauno AVMI pažymi, jog deklaruota permoka nebus grąžinta, jei gyventojas mokesčių administratoriaus nurodymu nėra patikslinęs anksčiau pateiktos pajamų deklaracijos ar nepateikęs nekilnojamojo turto mokesčio deklaracijos. Tokiems mokesčių mokėtojams VMI permokas grąžins tik jiems patikslinus ankstesnių metų deklaracijas ir įvykdžius visus anksčiau gautus Mokesčių inspekcijos nurodymus. Kitaip tariant permokos bus grąžinamos tik tiems mokesčių mokėtojams, kurie savo pareigas įvykdo atsakingai: neturi skolų ir už ankstesnius laikotarpius, yra pateikę visas deklaracijas. Susirūpinti turėtų tie, kurie turi pradelstų mokestinių prievolių: t.y., nėra pateikę ar patikslinę ankstesnių laikotarpių privalomų deklaracijų. Deklaracijas pateikti gyventojai turi iki gegužės 2 d.
Pajamas iki šios dienos jau deklaravo beveik 8 tūkstančiai Kėdainių rajono gyventojų, iš jų Kauno AVMI sulaukė apie 200 turto deklaracijų, taip pat virš 700 prašymų skirti paramą organizacijoms ir partijoms. 
Pažymėtina, jog VMI vis dar sulaukia patikslintų duomenų iš trečiųjų šaltinių, todėl deklaracijas jau pateikę gyventojai, turėtų pasitikrinti ar jų preliminariosios deklaracijos nėra atnaujintos, o pastebėję atnaujinimus, pateikti patikslintą deklaraciją. Tą jie gali padaryti paprastai - prisijungę prie Elektroninio deklaravimo sistemos (EDS).
 „Norime priminti mokesčių mokėtojams, jog pasitaiko atvejų, kuomet gyventojas deklaracijoje pateikia duomenis, kurie nesutampa su Kauno AVMI turima informacija apie jo pajamas ir išlaidas“, – sako J. Stankienė, pažymėdama, jog tokiu atveju, VMI specialistai susisiekia su gyventojais, kad pastarieji patikslintų informaciją arba pateiktų papildomus dokumentus. Informaciją apie tikslintinus duomenis deklaracijoje EDS vartotojams VMI išsiunčia nedelsiant, o tiems kurie nėra sistemos vartotojais – kartą į savaitę.
Pajamas iki šios dienos jau deklaravo beveik 8 tūkstančiai Jonavos rajono gyventojų, iš jų Kauno AVMI sulaukė 200 turto deklaracijų, taip pat 700 prašymų skirti paramą organizacijoms ir partijoms. 
VMI primena, kad pajamas deklaruoti šiemet privalo gyventojai, įregistravę individualią veiklą ar turėję verslo liudijimus, net ir tuo atveju, jei pajamų negavo; ūkininkai ir jų partneriai; gavę pajamų už parduotą ar kitaip perleistą nuosavybėn turtą; gavę kitokių pajamų. VMI pažymi, kad gyventojai, kurie praėjusiais metais naudojosi nepamokestinamuoju pajamu dydžiu (NPD) turėtų visada pasitikrinti, ar jiems per metus perskaičiavus metinį NPD, neatsiranda prievolė sumokėti mokesčio (arba gali susigrąžinti). Pažymėtina, jog antrus metus, gyventojams reikia sumokėti mokestį už tam tikrą palūkanų ir vertybinių popierių pardavimo pelno dalį, gautą 2015 metais. Visą informaciją apie pajamų deklaravimą galima rasti adresu http://www.vmi.lt/cms/deklaravimas-2015.  
Gyventojai, deklaruosiantys pajamas ir turtą, visuomet gali konsultuotis paskambinę trumpuoju Mokesčių informacijos centro telefonu 1882, konsultacijos telefonu įrašomos ir lygiavertės rašytinėms. Išsami informacija apie turto ir pajamų deklaravimą pateikiama VMI interneto svetainėje www.vmi.lt.

Išsamesnė informacija žiniasklaidai:

Ernesta Razbadauskienė
Kauno apskrities valstybinė mokesčių inspekcija 
tel.: +370 37 466 876; el. p. E.Razbadauskiene@vmi.lt 

